মাইকেল ক্রেমার

মাইকেল রবার্ট ক্রেমার (ইংরেজি: Michael Robert Kremer; জন্ম ১২ নভেম্বর ১৯৬৪) একজন মার্কিন অর্থনীতিবিদ। বর্তমানে তিনি হার্ভার্ড বিশ্ববিদ্যালয়ের ডেভেলপিং সোসাইটি বিভাগের গেটস অধ্যাপক হিসেবে নিয়োজিত আছেন। তিনি তার সফলতার জন্য অসংখ্য পুরস্কার লাভ করেন। এছাড়াও তিনি ২০১৯ সালে অভিজিৎ ব্যানার্জি, এস্তের দুফ্লো এর সাথে যৌথভাবে অর্থনীতিতে নোবেল পুরস্কার লাভ করেন। তিনি আমেরিকান একাডেমি অব আর্টস অ্যান্ড সায়েন্সেস এর একজন ফেলো এবং ১৯৯৭ সালে ম্যাকআর্থার ফেলোশিপ এর একজন অভ্যর্থনাকারীও ছিলেন। এছাড়াও তিনি প্রেসিডেন্সিয়াল ফ্যাকাল্টির ফেলোশিপ এবং ওয়ার্ল্ড ইকোনমিক ফোরাম কর্তৃক ইয়ং গ্লোবাল লিডার নির্বাচিত হন। এছাড়াও তিনি ইনোভেশন ফর পোভার্টি একশান এর একজন গবেষণাবিষয়ক সদস্য। ক্রেমার ওয়ার্ল্ডটিচ এর প্রতিষ্ঠাতা ও প্রেসিডেন্ট, যেটি হার্ভার্ড ভিত্তিক একটি সংস্থা যেখানে কলেজ ও সদ্য স্নাতক সম্পন্ন করা শিক্ষার্থীবৃন্দ স্বেচ্ছাসেবক শিক্ষক হিসেবে বিশ্বের উন্নত দেশের জন্য সারাবছর বিভিন্ন প্রোগ্রাম পরিচালনা করে থাকে। তিনি "ক্রেমার্স ও-রিং থিওরি অব ইকোনমিক ডেভেলপমেন্ট" নামে একটি তত্ত্ব তৈরি করেছেন। ক্রেমার ২০১০ সালে আন্তর্জাতিক গ্রোথ সেন্টারে তিনি ফিল্ড অব হিউম্যান ক্যাপিটাল নামে গবেষণা প্রবন্ধ উপস্থাপন করেন। ক্রেমার হার্ভার্ড বিশ্ববিদ্যালয় থেকে সামাজিক বিজ্ঞানে স্নাতক সম্পন্ন করেন এবং ১৯৯২ সালে অর্থনীতিতে পিএইচডি ডিগ্রি অর্জন করেন। তিনি ১৯৯২ থেকে ১৯৯৩ সাল পর্যন্ত এমআইটিতে পোস্টডক হিসেবে দায়িত্ব পালন করেন। ১৯৯৩ সালে তিনি শিকাগো বিশ্ববিদ্যালয়ে এবং ১৯৯৩ থেকে ১৯৯৯ পর্যন্ত এমআইটিতে পুনরায় অধ্যাপক হিসেবে কর্মরত ছিলেন। ১৯৯৯ সাল হতে তিনি হার্ভার্ড বিশ্ববিদ্যালয়ের অধ্যাপক হিসেবে কর্মরত আছেন। মাইকেল রবার্ট ক্রেমার ১৯৬৪ সালে নিউ ইয়র্ক সিটিতে ইউজিন এবং সারা লিলিয়ান (নি কিমেল) ক্রেমারের ঘরে জন্মগ্রহণ করেন। তার পিতা ইউজিন ক্রেমার অস্ট্রিয়া-পোল্যান্ড থেকে মার্কিন যুক্তরাষ্ট্রে ইহুদি অভিবাসীর পুত্র ছিলেন। তার মা সারা লিলিয়ান ক্রেমার ইংরেজি সাহিত্যের অধ্যাপক ছিলেন, যিনি মার্কিন ইহুদি এবং হলোকাস্ট সাহিত্যে বিশেষজ্ঞ ছিলেন। তার বাবা-মা পোল্যান্ড থেকে মার্কিন যুক্তরাষ্ট্রে ইহুদি অভিবাসী ছিলেন। তিনি হার্ভার্ড বিশ্ববিদ্যালয় থেকে (১৯৮৫ সালে সামাজিক অধ্যয়নে এ.বি এবং ১৯৯২ সালে অর্থনীতিতে পিএইচডি) স্নাতক সম্পন্ন করেন। ২০১৯ - বৈশ্বিক দারিদ্র্যতা দূরীকরণে কাজের জন্য অভিজিৎ বন্দ্যোপাধ্যায়, এস্তের দুফ্লো এর সাথে যৌথভাবে অর্থনীতিতে নোবেল পুরস্কার লাভ করেন। ২০১৮ - গ্লোবাল চ্যালেঞ্জের কৌশলগত নীতি সমাধানের গবেষণার জন্য বরিস মিন্টস ইনস্টিটিউট পুরস্কার। ২০০৫ - স্বাস্থ্য অর্থনীতিতে বেস্ট পেপারের জন্য আন্তর্জাতিক স্বাস্থ্য অর্থনীতি সমিতি (আইএইচইএ) দ্বারা কেনেথ জে অ্যারো পুরস্কার লাভ। ক্রেমার, অর্থনীতিবিদ রাখেল গ্লেনারস্টারের স্বামী। "The political economy of education and health in Kenya / a thesis presented by Edward Andrew Miguel."। Research Kenya। ২৭ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩ মে ২০১৪।  U.S. Public Records Index Vol 1 & 2 (Provo, UT: Ancestry.com Operations, Inc.), 2010. Wearden, Graeme (২০১৯-১০-১৪)। "Nobel Prize in Economics won by Banerjee, Duflo and Kremer - live updates"। The Guardian (ইংরেজি ভাষায়)। আইএসএসএন 0261-3077। সংগ্রহের তারিখ ২০১৯-১০-১৪।  "MacArthur Foundation"। www.macfound.org (ইংরেজি ভাষায়)। সংগ্রহের তারিখ ২০১৮-০৭-২৩।  "Members"। www.givingwhatwecan.org।  "Curriculum Vitae (Michael Kremer)" (পিডিএফ)। Harvard University। ১৪ অক্টোবর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ অক্টোবর ২০১৯।  "JEWISH NOBEL PRIZE WINNERS IN ECONOMICS"।  Aggarwal-Schifellite, Manisha (অক্টোবর ১৪, ২০১৯)। "Nobel in economic sciences awarded: Michael Kremer wins Sveriges Riksbank Prize in Economic Sciences in Memory of Alfred Nobel"। The Harvard Gazette।  Johnson, Simon; Pollard, Niklas (১৪ অক্টোবর ২০১৯)। "Trio wins economics Nobel for science-based poverty fight"। Reuters। ১৪ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৪ জুন ২০২১।  Agencies। "Trio win Nobel Prize in economics for work on poverty"। www.timesofisrael.com (ইংরেজি ভাষায়)। সংগ্রহের তারিখ ২০২০-০৮-০৭।  Michael Kremer Center for Global Development (CGD). Home page ওয়েব্যাক মেশিনে আর্কাইভকৃত ১৬ জানুয়ারি ২০১৩ তারিখে Innovations for Poverty Action